  Виталий Пронин Милемын 6 сюрс пала лыдӟисьёс!Вуж тиражен! Та учыре газетчиос понна «вуж» кыл – туж ӟеч, угось туала вакытэ зэмос тиражез утьыны ваньмызлы уг удалты. Нош «Удмурт дунне» газетлэн эшъёсыз самой оскымонэсь – газет сое вуоно арын но уз ышты – потоз 6000 пала тиражен (миым январе мында ик). Зэм, вератэк ӧвӧл – лыдӟисьёс тросгес гожтӥсько пятницаосы потӥсь выпусклы, нош быдэс комплектлы (пт - 24 бам + Герд, Берекет, Ингож, Дарт) гожтӥськисьёс кулэсмо, бадӟым дунэныз сэрен. Пусйыны кулэ, газетлы гожтӥськон мынэ арбыт! Бере кылемъёс 14-тӥ январёзь подписка лэсьтыса, газетэз февральысен басьтыны быгатозы. Ижын улӥсьёслэн луонлыксы вань редакция пыр гожтӥськыны – дуныз кык поллы ичигес луоз. Юалляське 73-33-42 телефонъя яке сайтамы udmdunne.ru гожтыса. Зинаида Рябинина Туспуктӥз Александр Горбунов Теги: удмуртдунне  